CELEX: 62018TN0138
Language: mt
Date: 2018-02-28 00:00:00
Title: Kawża T-138/18: Rikors ippreżentat fit-28 ta’ Frar 2018 – De Esteban Alonso vs Il-Kummissjoni

4.6.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 190/30
            
         Rikors ippreżentat fit-28 ta’ Frar 2018 – De Esteban Alonso vs Il-Kummissjoni
   (Kawża T-138/18)
   (2018/C 190/53)
   Lingwa tal-kawża: il-Franċiż
   
      Partijiet
   
   
      Rikorrent: Fernando De Esteban Alonso (Saint-Martin-de-Seignanx, Franza) (rappreżentant: C. Huglo, avukat)
   
      Konvenuta: Il-Kummissjoni Ewropea
   
      Talbiet
   
   Ir-rikorrent jitlob li l-Qorti Ġenerali jogħġobha:
   
               —
            
            
               tordna lill-OLAF tipproduċi b’mod komplet u sħiħ in-nota tad-19 ta’ Marzu 2003 ippreżentata fil-Kawża Franchet u Byk vs Il-Kummissjoni (T-48/05) quddiem il-Qorti Ġenerali tal-Unjoni Ewropea;
            
         
               —
            
            
               tikkundanna lill-Kummissjoni Ewropea għall-ħlas tas-somma ta’ EUR 1 102 291,68 (miljun, mija u elfejn, mitejn u wieħed u disgħin euro u tmienja u sittin ċenteżmu) bħala kumpens għad-danni sostnuti, jew somma verjuri, imqassma kif ġej:
               
                           —
                        
                        
                           għad-dannu morali sostnut mill-fatt li qatt ma nstema’ dwar il-fatti li mmotivaw il-proċeduri kontrieh, is-somma ta’ EUR 60 000;
                        
                     
                           —
                        
                        
                           għad-danni sostnuti minħabba l-aġir illegali, mhux iġġustifikat u sproporzjonat tal-Kummissjoni Ewropea li pproċediet bi proċeduri infondati u mingħajr elementi materjali:
                           
                                       —
                                    
                                    
                                       is-somma ta’ EUR 39 293,38 għad-dannu materjali rigwardanti l-ispejjeż tal-avukati;
                                    
                                 
                                       —
                                    
                                    
                                       is-somma ta’ EUR 872,74 għad-dannu materjali rigwardanti l-ispejjeż tal-ivvjaġġar;
                                    
                                 
                                       —
                                    
                                    
                                       is-somma ta’ EUR 500 000 għad-dannu morali rigwardanti l-preġudizzju inkontestabbli magħmul għar-reputazzjoni u l-unur tiegħu;
                                    
                                 
                                       —
                                    
                                    
                                       is-somma ta’ EUR 500 000 bħala kumpens għad-dannu fiżiku u morali ta’ degradazzjoni tal-kundizzjoni ta’ saħħtu;
                                    
                                 
                                       —
                                    
                                    
                                       is-somma ta’ EUR 2 125,56 bħala kumpens għad-dannu materjali rigwardanti l-ispejjeż ta’ eżaminazzjoni u dawk mediċi.
                                    
                                 
                     
         
               —
            
            
               tikkundanna lill-Kummissjoni Ewropea għas-somma ta’ EUR 3 000 bħala spejjeż li ma jistgħux jiġu rkuprati kif ukoll għall-ispejjeż kollha, jew somma verjuri.
            
         
      Motivi u argumenti prinċipali
   
   Insostenn tar-rikors, ir-rikorrent jinvoka motiv uniku, ibbażat fuq l-illegalità tal-aġir tal-Kummissjoni Ewropea u fuq in-nuqqasijiet serji li din tal-aħħar allegatament wettqet, sa fejn din ma osservatx, l-ewwel nett, il-prinċipju ta’ amministrazzjoni tajba, it-tieni nett, id-dmir ta’ premura u, it-tielet nett, il-prinċipji tad-dritt tad-difiża billi kisret l-Artikoli 41 u 48 tal-Karta tad-Drittijiet Fundamentali.